cyanic-selkie/wikianc huggingface dataset:
Nursultan Nazarbayev
Həyatı
1958–1960-cı illərdə Dneprodjerzinsk texniki peşə məktəbində oxumuş, "Kazmetalurqstroy" trestində fəhlə işləmişdir. 1960–1969-cu illərdə Karağandı metallurgiya zavodunda müxtəlif vəzifələrdə çalışmışdır. 1967-ci ildə Karağandı metallurgiya zavodunun nəzdində Ali Texniki Məktəbi bitirmişdir, iqtisad elmləri doktorudur. 1969–1984-cü illərdə Karağandı metallurgiya zavodunda, Temirtau səhər partiya komitəsində, Qazaxıstan Kommunist partiyası Mərkəzi Komitəsində komsomol və partiya işlərində çalışmışdır. 1976-cı ildə Sovet İttifaqı Kommunist Partiyası Mərkəzi Komitəsinin Ali Partiya məktəbini qiyabi bitirmişdir. 1984–1989-cu illərdə Qazaxıstan SSR Nazirlər Sovetinin sədri olmuşdur. 1989–1990-cı illərdə Qazaxıstan Kommunist Partiyasının mərkəzi Komitəsinin birinci katibi və Qazaxıstan SSR Ali sovetinin sədri seçilmişdir.
24 aprel 1990-cı ildə Qazaxıstan Respublikasının Ali Soveti tərəfindən Qazaxıstan Respublikasının Prezidenti seçilmişdir. 1 dekabr 1991-ci ildə ümumxalq seçkiləri nəticəsində Qazaxıstan Respublikasının Prezidenti seçilmişdir. 29 aprel 1995-ci ildə ümumxalq referendumu nəticəsində prezident səlahiyyətləri uzadılmışdır. 10 yanvar 1999-cu ildə seçkilərdə 81,71% səs toplayaraq yenidən prezident seçilmişdir. 4 dekabr 2005-ci ildə seçkilərdə 91,15% səs toplayaraq təkrar prezident olmuşdur.
Protoplatforma
Protoplatforma - sial qatının nuklear etapından sonra əmələ gələn erkən kembriyəqədər epiarxey platforma strukturu. Erkən stabilləşmə zonaları olub hududlarında platforma tipli formasiya toplanmış və çox az meyilli platforma strukturları inkişaf etmişdir. Protoplatforma niogeya platformalarından fərqləndirən cəhətlər: maqmatik təzahürlərin müxtəlifliyi; bəzi yerlərdə dərinlik yarıqları vasətəsilə əsasi, ultraəsasi, bəzən aramla qalxan qranitoid maqmasının iri kütlələrinin tam diferensasiyası; kristallik fundamentin lokal sahələrdə yenidən qurulması və qranit-qneys günbəz və vallarının əmələ gəlməsi; protoplatforma bünövrəsi həm qranitləşmiş nuklear kompleksi, həm də qırışıqlığa və qranitləşməyə uğramış protogeosinklinal kompleksindən təşkil olunur. Protoplatforma reliktləri Aldan, Baltik və b. qalxanlarda müşahidə edilir. Yaxın termin: Litoplint.
Nursultan Nazarbayev
Ailəsi
Evlidir, üç qızı var.
Maraqları
Tennis və xalq musiqisinə maraq göstərir.
Mükafatları
3 aprel 2017-ci ildə "Heydər Əliyev" ordeni ilə təltif edilmişdir.
Brem Stoker
Abraham "Brem" Stoker — İrlandiyanın yazıçılarından biridir. Brem Stokerin yaradıcılığında Drakula əsəri mühüm yer tutur.
Həyatı
Əsl adı Abraham olan İrlandiya yazıçısı Brem Stoker 1847-ci ildə Dublində anadan olmuşdur. Uşaqlıq illərində heç bir həkimin müəyyənləşdirə bilmədiyi müəmmalı bir səbəbdən yatalaq xəstəliyinə düçar olmuş, səkkiz yaşına çatdıqda isə, qəfildən ayağa qalxaraq yerimiş, bununla da möcüzəvi şəkildə xəstəliyin pəncəsindən xilas olmuşdur. Həyatının sonrakı illərində Dublin Triniti kollecinin ən çox mükafat alan idmançısı belə olmuşdur.
Atası, teatra böyük marağı olan orta səviyyəli bir dövlət məmuru idi. Təsadüfi deyil ki, Stoker təhsilini bitirdikdən sonra, daha dəqiq desək, 1890-cı illərdə dövlət məmuru olmuşdur. Stoker təxminən bu illərdə, sonralar ona böyük şöhrət və məşhurluq qazandıracaq "Dracula" romanını yazmağa başlamışdır. O, təqribən 10 ilə yaxın dövlət məmuru kimi işlədiyi müddət ərzində atasının marağına uyğun şəkildə heç bir haqq tələb etmədən təmənnasız olaraq teatrla bağlı tənqidi əsərlər yazmışdır. İlk əsərləri ona uğur gətirməsə də, 1876-cı ildə yazdığı bir əsəri ilə o, dövrün məşhur aktyoru Henri İrvinq tərəfindən kəşf olunmuşdur. İki il sonra isə, dövlət məmurluğundan istefa edib Londona köçən Stoker İrvinqin yanında işləyərək adi işçidən xüsusi katib vəzifəsinə qədər yüksəlmişdir. Bu illərdə o, yazıçılığını da davam etdirmiş, tamamladığı məşhur "Drakula" romanını 1897-ci ildə İngiltərədə yayımlamışdır.
Brem Stoker həyatının sonrakı illərində ədəbiyyatla məşğul olmuş, evlənmiş və ömrünün sonunadək ən çox sevdiyi dostu İrvinqin yanından ayrılmamışdır. Lakin, bir versiyaya görə Stokerin İrvinqlə arasının yaxşı olmadığı bildirilir. Hətta, Stokerin Drakulanın xarici görünüşünü, despotluğunu və eqoistliyini İrvinqdən götürdüyü iddia edilir. Ədalət naminə deməliyik ki, həqiqətən də İrvinq qədər Drakulanın xarici görkəmini və xüsusiyyətlərini əks etdirən ikinci bir tip tapmaq çox çətindir.
Stoker həyatda ciddi, mədəni və qabiliyyətli bir insan olmuşdur. Davranışlarından və xarici görkəmindən o, sanki Viktoriya dövrünün kübar bir centlmenini xatırladırdı. Eyni zamanda o, macərapərəst biri idi. Həyatında maraqlı və qəribə hadisələr çox olmuşdur. Məsələn, bir dəfə o, Temza çayında qayıqla gəzərkən suya tullanan birini görür, dərhal suya atılıb onu sahilə çıxarsa da, həmin adamı ölümün pəncəsindən xilas etmək mümkün olmur. Lakin, buna baxmayaraq, Stokeri cəsarətinə görə bürünc medalla təltif edirlər.
Yaradıcılığı
1975-ci ildə, ilk dəfə yayımlanan "Brem Stokerin bioqrafiyası" kitabında, qohumu Danile Farson yazıçının şəxsi həyatına, xüsusilə də arvadı ilə münasibətlərinə dair bəzi "gizli qalmış" məsələləri açıqlamışdır. Belə ki, bioqrafiyada deyilənlərdən aydın olur ki, gözəlliyi ilə tanınan həyat yoldaşı ilk övladları dünyaya gəldikdən sonra yataq otağının qapılarını Stokerin üzünə bağlamışdır. Stoker isə bir çox həyat qadınları ilə cinsi əlaqələrə girmişdir. Görkəmli yazıçı 20 aprel 1912-ci ildə cinsi yolla keçən xəstəliklərdən biri olan sifilisdən vəfat etmişdir.
Əsərləri
Brem Stokerin yazdığı əsərlər sırasında ən məşhuru Drakula (roman)ıdır. Onun yazdığı digər, az tanınan əsərləri isə aşağıdakılardır:
NGC 4315
NGC 4315, Yeni Baş Kataloqda qeydə alınmış ulduzdur. Göy üzündə Qız bürcü istiqamətində yerləşir. * tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Sarkis Soğanalyan
Sarkis Soğanalyan — erməni əsilli silah qacaqmalçısı. Ölüm taciri ləqəbi ilə tanınmış Soğanalıyan Soyuq müharibə dövrünün ən böyük silah qacaqmalçısı hesab olunmaqdadır. Suriya və Livan ermənisi bir ailənin övladı olan Sarkis daha çox 1980-cı illərdə Səddam Hüseyn rejminə satdığı silahlar və İraq ordusunun rəhbər şəxsləri ilə olan yaxınlığı ilə gündəmə gəlmişdir.
Florida ştatının Virciniya Qardens şəhərində yaşadığı zaman İran-İraq müharibəsində İraq tərəfini silah-sursatla təmin etmək məqsədi ilə Mərkəzi Kəşfiyyat İdarəsi tərəfində əməkdaşlığa cəlb edilmişdir. Reyqan Administrasiyasının təşviqi və Amerika kəşfiyyat agentliklərinin dəstəyi ilə o, 1,4 milyard dollar dəyərində Fransa istehsalı olan artilleriya satışı da daxil olmaqla, bir neçə mühüm silah sövdələşməsinin əsas əlaqələndiricisi və təminatçısı rolunda çıxış etmişdir.
İraqla yanaşı, o, Mavritaniyadakı Polisario qüvvələri, Livan vətəndaş müharibəsi zamanı Falanj milisləri kimi qruplara, Nikaraqua, Ekvador kimi Latın Amerikası ölkələrinə və Folklend müharibəsi zamanı Argentinaya silah satmışdır. Silah ticarətini Afrika və Yaxın Şərq bölgələrində genişləndirən Soğanalıyan, Körfəz müharibəsindən əvvəl vermiş olduğu televiziya müsahibələrində, İraqda gördüyü işləri təfərrüatlı şəkildə izah etmiş və silah alqı-satqısına adı qarışmış bir necə yüksək səviyyəli Amerika hökumət rəsmisinin adını açıqlamışdır.
Ədliyyə Departamenti Soğanalyanı icazəsiz silahların göndərilməsinə dair konspirasiya qurmaqda ittiham edərək onun həbs olunmasına nail olmuşdur. O, bir neçə il sonra Klinton administrasiyasına Livanda saxta pulların satışı ilə məşğul olan şəbəkənin çökdürülməsində kömək edən zaman azadlığa buraxılıb.
Həyatı
Orduda xidmət etməsi silahlara olan marağına səbəb oldu və müxtəlif silahların növləri və təyinatları haqqında detallı məlumatlar toplamağa başladı. Orduda bir necə il xidmət etdikdən sonra Livanda xizək üzrə təlimatçı müəllim kimi fəaliyyətə başlamış və bu zaman Amerika Birləşmiş Ştatlarından gələn bir qadın turistlə münasibət quraraq evlənmişdir.
Livan
Soğanalyan silah ticarəti ilə 1970-ci illərin əvvələrində başlamışdır. 1973-cü ildə ABŞ-də istehsal olunmuş silah-sursat partiyasını Livana satmaqla ilk uğurlu silah sövdələşməsini əldə etmişdir. 1975-ci ildən etibarən Polşa, Macarıstan və Bolqarıstan kimi Şərq bloku ölkələrinin əsas silah təminatçılarından birinə çevirilmişdir. Satılan silahlar əsasən atıçı və piyada əleyhinə silahlardan ibarət idi. Livan vətəndaş müharibəsindəki fəal iştirakından sonra Livandakı xristian falanj milislərinə silah satmağa davam etmişdir.
Livanla yanaşı Ekvador, Mavritaniya və Nikaraquadakı müxtəlif fraksiyalara o cümlədən Zair Respublikasının rəhbəri Mobutu Sese Sekoya müxtəlif təyinatlı silahlar satmışdır. Lockheed C-130 Hercules təyyarəsinin Muəmmər Qəddafiyə çatdırılmasında və Folklend müharibəsi zamanı Argentina ordusunun ağır artileriya slahları ilə təmin olunmasında da rol oynamışdır. Folklend müharibəsindən sonra Soğanalyanın karyerasında İraq adlı yeni bir səhifə açılır və elə onun əsas fəaliyyəti də Səddam Hüseyn Administrasiyasının adı ilə bağlıdır.
İraq
Soqanalyanın sözlərinə görə, öz əməliyyatlarınıİraq transfer edən zaman ABŞ onun əməliyyatlarından tam xəbərdar idi; ''Amerikalılar mənim nə etdiyimi hər dəqiqə, hər saat bilirdilər. Bir stəkan su içsəydim, bundan xəbərdar idilər və nələr olduğunu bilirdilər''. O, 1958-ci ildə baş vermiş Livan böhranı zamanı ABŞ-la səmimi münasibətlər yaradır və bu ölkə kəşfiyyatının rəğbətini qazanır. Amerika kəşfiyyat rəsmiləri Soğanalıyanı Livan üzrə etibarlı mənbə kimi təsvir edərək, onu İraqla silah sövdələşməsini həyata keçirmək üçün ideal namizədə çevirmişdilər.
1980-ci ildə İran-İraq müharibəsinin başlaması ilə ABŞ-nin xeyir-duası altında İraqa silah satmağa başlamışdır. İraqa qarşı silah embarqosu tətbiq olunduğudan silahlar üçüncü ölkələr üzərindən Səddam Hüseynə çatdırılırdı. Onun ən əhəmiyyətli sövdələşməsi təqribən 1,4 milyard dollar dəyərində olan bir neçə Fransız 155 mm-lik özüyeriyən haubitsaların satışı ilə baş tutmuşdur.
İraq liderləri əvvəlcə Amerikadan 175 mm-lik artilleriya almaq üçün Reyqan administrasiyasına müraciət etdilər, lakin tələbləri rədd edildi. Bununla belə, Amerika rəsmiləri iraqlılara özlərinə lazım olan silahları silah qaçaqmalçılarının əli ilə almağa təşviq edirdilər.
1981-ci ildə iraqlılar Florida ştatının Mayami şəhərində yaşayan Soğanalyana və öz növbəsində bir neçə Avropa hökumətinə müraciət edirlər. İran-İraq müharibəsi zamanı aparılan silah satışı əməliyyatlarında Fransua Mitteranında iştirakı Soğanalyan tərəfindən təmin olunmuşdur. Fransua Mitteran İranın əlində saxladığı fransız girovların təhlükəsizliyinə və İranı daha çox əsəbləşdirməmək üçün sövdələşmələrin məxfi saxlanılmasını tələb etmişdir. ABŞ, Fransua Mitteran Vulkan kimi tanınan satışı təsdiqləməyə də təşviq etmişdir.
Soğanalyan, 1991-ci ilin yanvarında Körfəz müharibəsi ərəfəsində İraq ordusuna edilən satışlar haqqında demişdir ki, ''Biz iraqlılara bu silahları ABŞ qüvvələri ilə döyüşmək üçün satmamışıq. Silahlar o vaxt ümumi düşmənə (İrana) qarşı döyüşmək üçün verilmişdi. ''
Onun başqa bir silah sövdələşməsi Birləşmiş Millətlər Təşkilatının sanksiyalarından yan keçmək üçün vasitəçi adı altında Avstriya üzərindən İraqa satdığı Cənubi Afrikadan olan artilleriya silahları ilə bağlıdır. Soğanalyan həmçinin İraq ordusuna Rumıniyadan 280.000.000 dollar dəyərində hərbi forma satmağa da köməklik göstərmişdir.
60 dəqiqə televiziya proqramına verdiyi müsahibəsində Soğanalyan bildirib ki, yüksək səviyyəli Amerika rəsmiləri onun İraqdakı sövdələşmələrinin əvvəlindən xəbərdar olublar. Bunlara keçmiş ABŞ prezidenti Riçard Nikson, keçmiş vitse-prezident Spiro Aqnyu, Niksonun baş qərargah rəisi polkovnik Cek Brennan və baş prokuror Con N. Mitçel daxildir. Digər yüksək rütbəli məmurlar tərəfindən cəsarətləndirilən Nikson, onun adından İraqa formaların satışını sürətləndirmək üçün məktub yazmışdı.
Soğanalyan qeyd edirdi ki, ''Onlar təkcə uniforma biznesində deyildilər. Bacarsalar, pul qazanmaq üçün analarını satardılar. '' O, həmçinin Koalisiya qoşunları ilə İraq arasında baş verən müharibənin uzunmüddətli müharibəyə çevriləcəyini proqnozlaşdırmışdır. Koalisiya qoşunları 1991-ci ilin fevralında İraq ordusunu Küveytdən sürətlə çıxartdıqdan sonra bu proqnozun doğru olmadığı müəyyənləşdi.
Saxlanılması
Soğanalyanın dövrü mətbuata və televiziya kanallarına vermiş olduğu müsahibələr ABŞ hökumətinin qeyri-qanuni silah ticarətindəki rolunu ifşa etmişdir. Konqres üzvləri qeyd edirdilər ki, Soğanalyan tərəfindən söylənilən fikirlər hər bir amerikalı üçün son dərəcə narahatlıq doğurmalıdır və doğurur. O, Səddam Hüseynə göstərilən böyük silah sövdələşmələrini birinci əldən təsvir edən şəxs kimi uzun müddət ABŞ mediyasının diqqət mərkəzində qalmışdır.
Səsləndirdiyi ağır ittihamlar Corc Herbert Volker Buş administrasiyasının 1991-ci ildə ona qarşı cinayət işi açması ilə nəticələndi. Silah satmaqda və İraqa müxtəlif yollarla silah-sursat göndərməkdə günahlandırılan Soğanalyan altı müxtəlif maddə ilə mühakimə olunmuşdur. Silahara Hughes Helicopters korporasiyasının 103 ədəd helikopteri və 1983-cü ildə bağlanmış iki reaktiv qumbaraatan sövdələşmələri də daxil idi.
Bir il sonra o, 20 min dollar cərimələndi və 6 il müddətinə azadlıqdan məhrum edildi. Lakin 1993-cü ildə onun cəzası iki ilə endirildi. Dəqiq motivləri bilinməsə də vəkili bildirib ki, Soğanalyan ABŞ hüquq-mühafizə orqanlarına Biqa vadisində baş tutacaq gizli bir silah sövdələşməsi ilə bağlı kəşfiyyat məlumatı verib, ancaq sonradan məlumatlar doğru çıxmayıb. 1995-ci ildə azadlığa çıxdıqdan sonra Fransaya köçmüş və İordaniyanın paytaxtı Əmman şəhərində işgüzarlıq ofisi açmışdır.
Peru
1999-cu ildə Soğanalyan sonuncu əsas silah qacaqmalçılığını həyat keçirmişdir. Həmin il Peru hökumətinin gizli sifarişi əsasında Şərqi Almaniya və İordaniyadan göndərilən 10 min ədəd AK-47 kalaşnikov avtomatı karqolar şəklində paraşütlə havadan atılır. Karqoların düzgün yerə atılmaması nəticəsində silahlar Peru ordusunun yox, Kolumbiyanın solçu partizan təşkilatı Kolumbiya İnqilabçı Silahlı Qüvvələrinin əlinə keçir. Kolumbiya İnqilabçı Silahlı Qüvvələri, ABŞ tərəfindən dəstəklənən Kolumbiya hökumətinə qarşı silahlı mübarizə aparmaqla məşhurlaşmışdı. O, AK-47 avtomatlarının hər birinə 20 dollar daşınma xərcindən əlavə olaraq 55 dollarlıq qiymət təyin etmişdi.
Sonradan məlum olmuşdur ki, Mərkəzi Kəşfiyyat İdarəsi Perunun sözügedən silah sifarişi ilə bağlı həmin ölkənin xüsusi xidmət orqanlarının rəhbəri olmuş Vladimiro Montesinosla əməkdaşlıq etmişdir. Peru hökumətinin Mərkəzi Kəşfiyyat İdarəsinin əli ilə dünyaca məşhur silah qaçaqmalçısının xidmətindən istifadə etməsi ölkədə ciddi sensasiyaya səbəb oldu və dönəmin yapon əsilli Peru Prezidenti Alberto Fuximori təziqlərə dözməyərək, hökuməti ilə birlikdə istefa vermək məcburiyyətində qalmışdır.
Sautrantika
Sautrantika və ya Suttavada (pali) — hinayana buddizminin fəlsəfi məktəbi. Sautrantika haqqında məlumat Vasubandhunun "Abhidharmakoşa" traktatında verilmişdir. Vaybhaşikadan fərqli olaraq, sautrantika iddia edir ki, dharmalar yalnız bir an üçün mövcuddur, bu, real olan yeganə şeydir və müddəti mövcud deyil. Madhyamaka təlimlərinə yaxınlaşan sautrantika hinayanadan mahayana buddizminə aralıq keçidini təşkil edir.
Sarkis Soğanalyan
Xeyriyyəçilik fəaliyyətləri və ölümü
Qlobal silah ticarətindəki rolu ilə tanınsa da, Soğanalyan 1988-ci ildə Ermənistan Sovet Sosialist Respublikasının Spitak şəhərində baş vermiş dağıdıcı zəlzələdən sonra zərərçəkmişlərə 26 təyyarədən ibarət humanitar yardım göndərmişdir. 41-ci ABŞ Prezidenti, Corc Herbert Volker Buş göstərdiyi səylərə görə onu bəşəriyyəti birləşdirən və əlaqələri möhkəmləndirən bir şəxsiyyət kimi xarakterizə etmiş, Tereza Ana isə ona məktub yazaraq, Allahın onu və ailəsinin göstərdiyi səylərə görə yüz qat mükafatlandıracağını bildirmişdir.
Leonid Kuçma
Həyatı
Leonid Kuçma 9 avqust 1938-ci ildə Ukraynanın Chaikyne şəhərində (Çerniqov vilayəti) anadan olmuşdur. 19 iyul 1994-cü ildən 23 yanvar 2005-ci ilə kimi Ukraynanın prezidenti olmuşdur.
Əliabad (Rövzəçay)
Əliabad - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 2,086 nəfər yaşayır (517 ailə).
Çin–Vyetnam münasibətləri
İsrail–Vyetnam münasibətləri — Çin Respublikası və Vyetnam arasındakı mövcud müasir və tarixi ikitərəfli siyasi, mədəni, iqtisadi və s. əlaqələr. Hazırda bu əlaqələr "hərtərəfli strateji əməkdaşlıq və tərəfdaşlıq" kimi xarakterizə olunur (2010). Ölkələr arasındakı dövlət sərhədinin uzunluğu 1281 km-dir.
Tarixi
Çin və Vyetnam ənənəvi olaraq bir-biri ilə ədavətdə olan ölkələr olmuşdur. Eramızın X əsrində Çin hökmranlığından sonra, Vyetnam müstəqillik qazana bildi, lakin gələcəkdə dövlətlər arasında daha bir neçə qarşıdurma baş verdi. 19-cu əsrin sonu və 20-ci əsrin birinci yarısında Çin və Vyetnam müəyyən dərəcədə Avropa müstəmləkəçiliyinə qarşı mübarizə, sonra isə kommunist ideologiyası ilə birləşdi. İkinci Dünya müharibəsi dövründə Fransada kommunistlərin fəaliyyəti qanunsuz elan edildiyi zaman müasir Vyetnam dövlətinin gələcək qurucusu Xo Şi Min və Vyetnam Kommunist Partiyasının digər fəalları Çinə sığındılar.
Soyuq müharibə
Sovet İttifaqı ilə yanaşı, kommunist Çin Vyetnam müharibəsi zamanı Şimali Vyetnamın mühüm strateji müttəfiqi idi. Çin Şimali Vyetnamı silah və əsas ehtiyaclarla təmin etməklə yanaşı habelə şəxsi heyətin hərbi hazırlığına kömək edirdi. Ancaq Vyetnam kommunistləri Çinin Vyetnamdakı təsirini artırmaq cəhdindən şübhələnirdilər. 1960-cı illərdə Vyetnam Çin-Sovet parçalanması zamanı ideoloji müharibənin bir hissəsi idi. 1964-cü ildə Tonkin körfəzində baş verən hadisədən sonra Den Syaopin gizli şəkildə Şimali Vyetnama hərbi və iqtisadi yardım şəklində, Vyetnamın hər cür Sovet dəstəyindən imtina etməsi şərti ilə yardım edəcəyini vəd etdi. Vyetnam müharibəsi zamanı Şimali Vyetnam və Çin Cənubi Vyetnam məğlub olana qədər ərazi mübahisələrinin həllini təxirə salmağı qərara aldı.
Ticari əlaqələr
1991-ci ildə ticarət əlaqələri bərpa edildikdən sonra, ikitərəfli ticarət 1991-ci ildəki 32 milyon dollardan 2004-cü ildə təxminən 7.2 milyard dollara yüksəldi. 2012-ci ildə ticarət 40 milyard dollar, o cümlədən Çin ixracı 28.8 milyard dollar oldu.
Adamcıl
Adamcıl — türk xalqlarının, o cümlədən azərbaycanlıların mifologiyasında qurd şəklində bədheybət. Türk mifologiyasında "Qurd Qadın" da adlandırılır. Azərbaycan demonoloji (şeytani ruhlarla bağlı) inanclarında "Bizdən yaxşılar" olaraq qeyd edilən cinlərdən biri hesab edilir. Türk demonoloji inanclarında yarı-şeytani varlıqlar arasında sayılır.
Azərbaycan mifoloji mətnlərində təsviri
İnsanların adamcıla çevrilmə səbəbləri başlarına (ola bilsin ki, tikanlı) qurd donu düşməsidir. Başa qurd dərisi düşməzdən əvvəl insanın alovsayağı bir işıqla əhatə edilməsi halı da İrəvan mətnində qeyd edilmişdir. Qadınlar gecə vaxtı, xüsusilə yuyunduqdan sonra başı açıq dolananda qurd donu üstlərinə düşür. Həmçinin hamilə qadının navdan altında oturanda başına qurd dərisi düşdüyü, bundan sonra adamcıla çevrilərək uşaq əti yediyi ilə bağlı mif vardır.
Bəzi mətnlərdə Adamcıl donu təndirdə geyinərək çölə çıxır. O, heyvan və insan əti yeyir. Bədheybət bütün gecəni çöldə keçirdikdən sonra insan cildinə qayıdıb evə gəlir. Adamcılın donunu yandıranda o, ölür və ya adamcıllıqdan çıxaraq insan olur. Qurd donu yandırılarkən insan təndir ətrafında dəli kimi fırlanır və nərə çəkir. Don yandırılandan sonra isə insan xəstə yatır, heç nə yemir və danışmır. Bir neçə gün sonra insan sağalır. Bir mətndə insanın on gün yaşadıqdan sonra öldüyü qeyd edilmişdir.
Mətnlərin birində Adamcılın qəbri qazıb insanı çıxardığı təsvir edilir. Ancaq bu insan ölü deyil, səhvən ölü hesab edilərək basdırılmışdır. İnsanlar basdırılmış adamı xilas etmək üçün adamcılı yaralayır və yandıraraq öldürürlər. Bu mətndə Adamcıl iri buynuzları, uzun caynaqları və tüklü bədəni ilə təsvir edilmişdir.
Yayıldığı ərazilər
Şəki mifoloji mətnlərinə görə üstü açıq yerdə çimən qız qurda çevrilir. Mətndə qurd Adamcıl adlandırılmır. Qurda çevrilmə ilə bağlı daha üç mətn Naxçıvan, Gəncəbasar və İrəvan azərbaycanlılarına aid folklor nümunələrində rast gəlinir.
Yanğın
thumb|[[Kanadada yanğın]] Yanğın — maddi nemətlərin məhv olması ilə nəticələnən, idarə oluna bilməyən, insan həyatı üçün təhlükəli yanma prosesidir. Yanğında baş verən əsas fiziki-kimyəvi hadisələr yanar maddələrlə hava oksigeni arasında kimyəvi reaksiya getməsi, çoxlu istilik ayrılması və yanma nəticəsində əmələ gələn qazların intensiv mübadiləsidir. Yanğın çox vaxt odla ehtiyatlı davranılmaması, yanğına qarşı tədbirlərə düzgün əməl edilməməsi, materialların öz-özünə alışıb yanması, statik elektrik boşalmaları və ildırım düşməsi nəticəsində baş verir, bəzən də cinayətkarlıqla qəsdən törədilir. Yanğın zamanı tüstü ilə havaya qalxan yanma məhsullarının çoxu (xüsusən polimer maddələr yandıqda) orqanizmə zəhərləyici təsir göstərir. Bəzi hallarda natamam yanma məhsulları (məs., karbon 2-oksid) oksigenlə partlayış cəhətdən təhlükəli qarışıq əmələ gətirir.
Staroçerkasskaya
Staroçerkasskaya (, 1805-ci ilə kimi — Çerkassk) — Rusiya Federasiyasının Rostov vilayətində, Aksay rayonunda olan stanitsa (kənd tipli yaşayış məntəqəsi).
Yanğın
Yanğından mühafizə
Yanğından mühafizə insanların həyatının, dövlət və ictimai mülkiyyətin, vətəndaşların şəxsi mülkiyyətinin yanğından mühafizəsinə yönəldilmiş dövlət və ictimai tədbirlər sistemi; yanğınla mübarizəni həyata keçirən təşkilatdır. Yanğından mühafizənin əsas məqsədi yanğın profilaktikasıdır. Yanğının söndürülməsini yanğınsöndürən texnikasından istifadə edən Yanğından mühafizə dəstələri həyata keçirir. Azərbaycanın bütün şəhərlərində müasir yanğınsöndürmə texnikası ilə təchiz olunmuş peşəkar Yanğından mühafizə dəstələri xidmət göstərir.
Staroçerkasskaya
Stanitsa Don çayının sağ sahilində, vilayət mərkəzindən 30 km məsafədədir. Staroçerkasskaya Staroçerkasskaya kənd ərazisinin inzibati mərkəzidir. Yaşayış məntəqəsi həm də Don kazaklarının mərkəzi kimi, eləcə də genral Matvey Platovanın və digər taninmiş don qəhramanlarının doğulduğu yer kimi tanınır. Stanitsanın mərkəzində Müqəddəs Don Staroçerkassk kişi monastrı və Staroçerkassk muzey-qoruğu yerləşir. Qoruq ərazisinin sahəsi 180 hektardır. Hər il stanitsada kazak mədəniyyəti festivalı keçirilir.
Tarixi
Çerkassk şəhərciyi haqqında ilk məlumatın tarixi 1570-ci ilə aid olunur. 1570-ci ildə zaporojiya çərkəzləri Azov dənizinin 60 verstliyində yeni yaşayış məntəqəsi salmış və öz adlarını vermişdir: Çerkas.
Əhalisi
1897-ci ildə keçirilən əhalinin siyahıyaalınmasına görə Staroçerkasskaya əhalisi 5060 nəfər idi. 1926-cı ilə olan məlumata görə əhalinin sayı 4412 nəfər idi. Onlardan 3689 nəfər özünü kazak hesab edirdi. 2010-cu ildə həyata keçirilən siyahıya alınmaya görə stanitsada 2399 nəfər yaşayır.
Nəqliyyat
Staroçerkasskaya Rostov şəhəri ilə Aksay yolu əlaqəlidir. Yol bərk örtüklüdür. Don çayı üzərindən bərə fəaliyyət göstərir.
Səida
Səida ‎ — Əlcəzairin şimal-qərbində şəhər, eyniadlı vilayətin inzibati mərkəzi.
Coğrafi mövqe
Şəhər vilayətin şimal-qərb hissəsində, Atlas dağlarının yüksəkliklərində, dəniz səviyyəsindən 868 metr yüksəklikdə yerləşir.
Əhalisi
2008-ci ilin siyahıyaalınmasına əsasən, əhalinin sayı 128,413 nəfər idi. İllər üzrə şəhər əhalisinin dinamikası:
Nəqliyyat
Şəhərdən 3 kilometr şimalda eyni adlı kiçik bir hava limanı yerləşir. Digər şəhər mərkəzləri ilə dəmir yolu və avtomobil yolu ilə də bağlıdır.
İqtisadiyyat
Səidə əhəmiyyətli regional kənd təsərrüfatı mərkəzidir. Şəhərin yaxınlığında buğda, zeytun, üzüm və esparto becərilir. Heyvandarlıq inkişaf etdirilmişdir.
Ceyms Hilton (yazıçı)
Ceyms Hilton — (9 sentyabr 1900 - 20 dekabr 1954) ingilis yazıçısı və ssenaristi idi. O, " İtirilmiş üfüq", "Əlvida", "Cənab çips" və " Təsadüfi məhsul" romanları , həmçinin Kamil (1936) və Xanım Miniver (1942) filmləri üçün birgə ssenari yazması ilə yadda qalıb və sonuncu ona Akademiya Mükafatı qazandırıb.
Erkən həyat
Hilton, Lankaşir ştatının Leigh şəhərində anadan olub , Walthamstowdakı Chapel End məktəbinin direktoru Con Hiltonun oğludur. O, 1914-cü ilə qədər Monoux School Walthamstow, sonra The Leys School , Cambridge, daha sonra Christ's College, Kembricdə təhsil alıb, burada ilk romanını yazıb və ingilis ədəbiyyatı üzrə fərqlənmə diplomuna layiq görülüb. O, əvvəlcə Manchester Guardian qəzetində jurnalist kimi işə başladı, sonra The Daily Telegraph üçün bədii ədəbiyyata nəzər saldı.
Karyera
Hiltonun ilk romanı Ketrin Özü hələ bakalavr ikən 1920-ci ildə nəşr olunub. Sonrakı 11 il onun üçün çətin keçdi və 1931-ci ilə qədər "Və indi əlvida" romanı ilə uğur qazandı. Bundan sonra onun bir neçə kitabı beynəlxalq bestsellerlər oldu və uğurlu film adaptasiyalarına ilham verdi, xüsusən də Hawthornden Mükafatını qazanan Lost Horizon (1933) ; Əlvida, cənab Çips (1934); və Təsadüfi Məhsul (1941). Bundan sonra o, yazmağa davam etdi, lakin əsərlər onun daha yaxşı tanınan romanları ilə eyni keyfiyyətdə sayılmadı.
Hiltonun kitabları bəzən ingilis fəzilətlərinin sentimental və idealist qeydləri kimi xarakterizə olunur. Bu, Cənab Çips üçün doğrudur, lakin onun bəzi romanlarının daha qaranlıq tərəfi var idi. Dövrünün ingilis cəmiyyətindəki qüsurlar, xüsusən də dar düşüncə və sinfi şüur ​​tez-tez onun hədəfinə çevrilirdi. Onun “Biz Tək Dəyilik” romanı, ilhamverici başlığına baxmayaraq, Britaniyada müharibə zamanı isterikası tərəfindən törədilmiş qanuni təsdiq edilmiş linçin acınacaqlı hekayəsidir.
“Ayın çəmənlikləri” filminə səbirsiz reaksiyasına baxmayaraq, erkən pərəstişkarı olan Ziqmund Freyd belə qənaətə gəldi ki, Hilton həddən artıq məhsuldar olmaqla öz istedadını puç edib.
1948-1952-ci illərdə Hilton radionun prestijli dram antologiyalarından biri olan Hallmark Playhouse-un da aparıcısı olub. O, həmçinin Ceiling Unlimited (1943) filminin altı epizodunu təqdim etdi və CBS Radiosu üçün The Hallmark Playhouse (1948–1953) filminə ev sahibliyi etdi.
Lost Horizon
İlk dəfə 1933-cü ildə nəşr olunan bu roman 1934-cü ildə Hilton Hawthornden Mükafatını qazandı. Daha sonra kiçik, yumşaq üzlü, ucuz kitabların nəşrinə öncülük edən Cib Kitabları 1939-cu ildə Lost Horizon- u ilk adı olaraq seçdi. Bu səbəbdən, roman tez-tez "cild kitab inqilabı" başlayan kitab adlanır.
Hiltonun İtirilmiş Üfüqü yazmaqdan və " Şanqri-La " əsərini icad etməkdən ilham aldığı deyilir ki, cənub-qərb Çin əyalətlərini və Tibet sərhədlərini araşdıran avstriyalı amerikalı botanik və etnoloq Cozef Rokun National Geographic məqalələrini oxuyub. O dövrdə hələ də Britaniyada yaşayan Hilton, bəlkə də, yazıları Britaniya Kitabxanasında tapılan Tibetdəki ilk səyahətçilərin Tibet səyahət məqalələrindən təsirlənmişdi. Kristian Zeeman, riyaziyyatçı Kristofer Zeemanın danimarkalı atası, hekayənin qəhrəmanı üçün də model olduğu iddia edildi. O, Yaponiyada (oğlunun 1925-ci ildə doğulduğu yer) yaşayarkən yoxa çıxdı və Zen Buddist monastırında gizli şəkildə yaşadığı bilinirdi. [ sitat lazımdır ]
Bəziləri deyirlər ki, uzaq şimalda yerləşən Trinity County- də yerləşən Kaliforniya ştatının Uevervil şəhəri mənbə idi, lakin bu, Hiltonun 1941-ci ildə verdiyi müsahibədə Uivervilin ona xatırlatdığını söylədiyi şərhin səhv şərhinin nəticəsidir. Şanqri-La. Təsadüfən, Junction City (Uivervildən təqribən 8 mil) indi zəfəran paltarları geyinmiş Tibet rahiblərinin təsadüfi olduğu Tibet Buddist mərkəzinə malikdir.
" Şanqri-La " adı dünyadan təcrid olunmuş daimi xoşbəxt diyarın, mifik utopiyanın adı halına gəldi. Tokiodakı Doolittle Basqından sonra, bombardmançıların təyyarədaşıyan gəmidən uçması faktı yüksək məxfi olaraq qaldıqda, ABŞ prezidenti Franklin D. Ruzvelt mətbuata açıq şəkildə dedi ki, onlar Şanqri-Ladan havaya qalxıblar. Hərbi Dəniz Qüvvələri daha sonra bu adı bir təyyarədaşıyan gəmiyə verdi və Ruzvelt Merilend ştatındakı prezidentlik geri çəkilməsini Şanqri-La adlandırdı. (Daha sonra prezident Dwight D. Eisenhower geri çəkilmə yerinin adını nəvəsinin adına dəyişdirdi və o vaxtdan bəri bu addan istifadə olunur.) ZhongdianTibetin şimal-qərbindəki dağlıq bölgə Hiltonun kitabına ilham verdiyi iddiasına görə Şanqri-La (Xianggelila) adlandırılıb.
Şəxsi həyat
Hilton özünün ən yaxşı yadda qalan iki kitabını “ İtirilmiş Üfüq” və “Əlvida, Cənab Çips ” i Londonun şimal-şərqində, Woodford Greendə , Oak Hill Gardens 42 ünvanındakı evdə yaşayarkən yazıb. Ev hələ də dayanır, Hiltonun iqamətgahını göstərən mavi lövhə ilə. 1938-ci ilə qədər o, Kaliforniyaya köçdü və işi Hollivud kino sənayesi ilə daha çox bağlı oldu.
1935-ci ildə ABŞ-yə getməzdən əvvəl o, BBC-də katibə işləyən Alice Brown ilə evləndi, lakin onlar 1937-ci ildə boşandılar. Elə həmin il o, aktrisa Qalina Kopernakla evləndi, lakin səkkiz il sonra boşandılar. 1948-ci ildə Amerika vətəndaşı oldu
Ölüm
Şiddətli siqaret çəkən Hilton 1954-cü ildə İngiltərəyə vida səfəri edərkən müxtəlif sağlamlıq problemləri ilə üzləşdi və dekabr ayında o, Kaliforniya ştatının Long Beach şəhərindəki evində qaraciyər xərçəngindən , barışmış keçmiş arvadı Alisa yanında vəfat etdi. " The Times "dakı nekroloq onu "bütün uğurlarına görə təvazökar və təqaüdə çıxmış bir insan; o, həvəsli alpinist idi və musiqidən və səyahətdən həzz alırdı" kimi təsvir edir. Forest Lawn Memorial Parkında (Long Beach) dəfn edildi.
Ssenarilər
Onun əsərlərinin uyğunlaşdırılması və davamı Hiltonun bəzi romanları lentə alınıb:
Hilton, Lost Horizonun 1956-cı ildə Broadway musiqisinə uyğunlaşdırılması fəlakətli Shangri-La üçün kitab və sözləri yazdı.
Eleanor Cooney və Daniel Altieri tərəfindən yazılmış Shangri-La adlı Lost Horizon filminin bir davamı var. O, nəşriyyatçı William Morrow ( HarperCollins- in izi ) tərəfindən lisenziyalaşdırılmış və Hilton Estate, Elizabeth Hill və Mary Porterfield-in varisləri tərəfindən təsdiq edilmişdir. Shangri-La, Ceyms Hiltonun nağılını davam etdirir, onu 1960-cı illərin Mədəni İnqilabına , oradan isə 1930-cu illərə qədər irəliləyir. ABŞ nəşrinə əlavə olaraq, roman daha sonra Almaniya, Fransa, İspaniya, Portuqaliya və Polşada nəşr olundu və (Şərqi Avropa) New York Times-ın Görkəmli Kitabı idi.
Xatirələr
1990-cı illərin sonlarında, Uiqan Şurası (Leigh üçün məsul olan Böyükşəhər Borough) Hiltonun şərəfinə mavi lövhənin onun Wilkinson küçəsindəki evinə deyil, bələdiyyə binasına qoyulacağını elan etdikdə, bir hiddət yarandı. Bu, Leigh əhalisi arasında böyük müzakirələrə səbəb oldu, onlar onun bələdiyyə binasından cəmi bir neçə yüz metr aralıda olan evin özündə olmasını daha məqsədəuyğun hesab edirdilər. Daha sonra, 2013-cü ildə, Wilkinson küçəsi 26 ünvanında doğulduğu yerə mavi lövhə vuruldu.
1997-ci ildə 42 Oakhill Gardens, Woodford Green Hiltonun 1921-ci ildən valideynləri ilə birlikdə yaşadığı təvazökar yarımtikili evinin divarına mavi lövhə qoyuldu.
Ceyms Hiltonu müharibədən sonra Leigh Reqbi Liqası Futbol Klubunun sədri olmuş və klubun keçmiş meydanı Hilton Parkın (1947-2009) adını daşıyan eyniadlı Leigh iş adamı ilə qarışdırılmamalıdır.
NGC 865
NGC 865, Yeni Baş Kataloqda qeydə alınmış qalaktikadır. Göy üzündə Ücbucaq bürcü istiqamətində yerləşir. S? tipli. tərəfindən ildə  ölçülü  vasitəsilə kəşf edilmişdir.
Zamik Rzayev
Zamik Rzayev (Zamik Rzayev Suleyman oğlu; ) — Azərbaycan Rəssamlıq Akademiyasının Heykəltəraşlıq kafedrasının müəllimi, Azərbaycan Rəssamlar İttifaqının üzvü, tanınmış heykəltaraş
Həyatı
Zamik Rzayev Suleyman oğlu 1989-cu ilin avqust ayının 14-ü Naxçıvan Muxtar Respublikasının, Şərur rayonunda anadan olmuşdur. 1996-cı ildə Bakı şəhərinin Səbail rayonun 51 saylı orta məktəbində təhsilə başlamış, 2005-ci ildə 9 illik təhsilini tamamlamışdır. 2006-cı ildə Əzim Əzimzadə adına rəssamlıq kollecinin heykəltaraşlıq fakültəsinə qəbul olmuş, 2010-cu ildə təhsilini başa vurmuşdur. 2011-ci ildə Azərbaycan Dövlət Rəssamlıq Akademiyasının heykəltaraslıq fakultəsinə daxil olmuş, 2015-ci ildə bakalavr təhsilini bitirmişdir. Eyni ildə akademiyanın magistr bölməsinə daxil olmuşdur. 2011-ci ildə "Crescent Beach Hotel" də keçirilən rəsm müsabiqəsində istirak etmişdir. 2007-ci il fevral ayının 2- da Azərbaycan İstiqlal Muzeyində keçirilən "Xocalı — qan yaddaşımız " adlı sərgidə iştirak etmişdir. 2010-cu il martın 30-da Azərbaycan Istiqlal Muzeyində keçirilən "Susa bilmirəm " adli sərgidə iştirak etmişdir. 2008-ci il, may ayının 12-də Azərbaycan Dövlət Flarmoniyasının binasında "İnsan alverinə yox dəyək" devizi altında keçirilən xeyriyyə marafonunda iştirak etmişdir. Dövlət Rəssamlıq Akademiyasının muzeyində keşirilmiş "AZNAR" adlı sərgidə iştirak etmişdir. 2014-cü il, avqustun 20-də Azərbaycan Respublikasının Prezidenti yanında Gənclər Fondunun maliyyə dəstəyi ilə İçərişəhər, Kiçik Qala küçəsində yerləşən açıq səma altındakı sərgi mərkəzində "Yaşayan tarix" adlı, heykəltaraşlıq üzrə portret musabiqəsinin, 2014-ci ildə "Küknar " musabiqəsinin iştirakçısı olmuş, 2015-ci ildə Moskvada keçirilən simpozyumda iştrak etmişdir. 2016-cı ilde İtaliya səfirliyinin təşkil etdiyi "Futurizm" sərgisində iştirak etmişdir. 2015-ci ildə Rəssamlar Ittifaqının gənclər bölməsinə üzv olmuşdur. 2017-ci ildə magistraturanı bitirmiş və həmin il Azərbaycan Dövlət Rəssamlıq Akademiyasında müəllim kimi fəaliyyətə başlamışdır 2018-ci il, fevralın 2-də Gənclər günü münasibəti ile mükafata laiq görülmüşdür. Elə həmin ildə Judo federasiyasının keçirdiyi qrup sərgisində iştirak etmişdir. 2019 cu ildə Danimarkada keçirilən portret sərgisinin iştirakçisi olmuşdur. 2016-cı il, Aprel döyüşlərində şəhid olmuş Samir Kaçayevin xatirə lövhəsinin müəllifidir. 2019-cu ilin ilin sentyabr ayında Azərbaycanın yəhudi əsilli Milli Qəhrəmanı, Qarabağ müharibəsi iştirakçısı, Albert Aqarunova Bakı şəhərində qoyulmuş heykəlin müəlliflərindəndir.
Təkiyə (Bicar)
Təkiyə — İranın Kürdüstan ostanı Bicar şəhristanının ərazisinə daxil olan kənd.
Drakula (roman)
Məzmun
Əsərdə Qraf Drakula öldükdən sonra dirilən bir varlıqdır. Lakin Conatan Harker adlı vəkil isə bundan xəbərsizdir. Conatan Drakulanın Londonda ev alması üçün Transilvaniyaya gəlir. Conatan Drakula ilə gün ərzində yalnız gecələr görüşə bilir. Conatanın işi qur­tarsa da, Drakula onu qəsrdən getməyə imkan vermir. Qəsrin bütün qapılarının bağlı olduğunu görən Conatan artıq dustaq olduğunu başa düşür. Drakula Conatanı məc­bur edir ki, o, hər ay evə məktub yazıb, yaxşı olduğunu və burada bir az qala­cağını bildirsin. Bir gün Conatan görür ki, Drakula onun qanı haqqında üç vampir qadınla söhbət edir. Bir neçə gün sonra Drakula onu məcbur edir ki, sevdiyi Minaya məktub yazıb, Transilvaniyada işinin qurtardığını və bir müddət sonra öz evinə qayıdacağını bildirsin. Conatan başa düşür ki, Drakula artıq onu öldürməyi planlaşdırır. Conatan bunu biləndən sonra qəsrdən qaçmaq üçün plan qurur və buradan qaçmağı bacarır.
Bir müddət sonra Rusiyaya məxsus "Dmitri" adlı gəmi Bolqarıstanda yerləşən Varna şəhərinin sahilindən yola çıxır və qasırğaya uğrayır. Gəmi İngiltərənin Uaytbi şəhərinin sahili yaxınlığında tapılır. Gəminin komandiri ölmüşdür. Bu müddətdə Mina Mürrey dostu Lüsi Vestenra ilə bu şəhərdə görüşür. Gəmi tapılan zaman Lüsi çoxlu qan itirir. Artur Holmvud adlı şəxs Lüsiyə aşiqdir və onu müalicə etmək üçün həkim Syüarddan kömək istəyir. Həkim Syüard xəstəxanada müalicə olunan və qəribə davranışı ilə diqqəti cəlb edən Renfildlə maraqlanır. Lüsini müalicə etmək üçün həkim Syüard kolleqası professor Van Helsinqə müraciət edir. Van Helsinq Lüsinin qara kölgələrin təsiri altında olduğunu başa düşür və onu dərhal müalicə etməyə çalışır. Lakin bir müddət keçdikdən sonra Lüsi dünyadan köçür.
Nəhayət, Mina xəbər alır ki, Conatan Budapeşt xəstəxanasında müalicə alır. Onlar görüşürlər və bir neçə müddət sonra evlənirlər. Conatan və Mina London küçələrində gəzdikləri zaman Drakulanın burada olduğunu başa düşürlər. Həmçinin, Lüsinin ölümündən sonra bir çox şəxslərin dişləkdən ölməsi barəsində xəbər alırlar. Bu hadisələrdən sonra Van Helsin, həkim Syüard, Artur Holmvud, Artur Holmvud və həkim Syüardın dostu Kvinsi Morris Lüsinin qəbrinə gedirlər. Onlar bura gələn zaman onun qəbirdə olmadığını görürlər. Lüsi vampir adlı varlığa dönmüşdür. Van Helsinq onu öldürmək məcburiyyətində qalır.
Van Helsinq başa düşür ki, bütün bu işlərin arxasında Qraf Drakula dayanır. Drakula Harkerin ona satdığı Karfaks abbatlığında gizlənir. Van Helsinq və onun heyəti Karfaks abbatlığına gedirlər. Burada qumla dolu çoxlu sayda yeşiklər vardır. Məhz bu qumların sayəsində Drakula qidalanır. Onlar yeşikləri məhv etməyə başlayırlar. Bu müddətdə Drakula Mina qarşı hazırladığı plana etiraz edən Renfildi öldürür.
Drakula Transilvaniya qaçmağa başlayır. Van Helsinq, Conatan Harker, Artur Holmvud, həkim Syüard və Morris onu təqib etməyə başlayırlar. Van Helsinq və Mina onun qəsrinə çatan zaman burada üç vampir qadını müşahidə edir. Van Helsinq onları öldürür və bu müddətdə digər heyət üzvləri Drakulanı qəbirlə birlikdə evə aparan qaraçıları təqib edirlər. Onlar arasında mübarizə başa verir və bu zaman Morris ağır yaralanır. Morris və Conatan Harker Drakulanı öldürməyi bacarırlar. Morris isə dostlarının yanında sakit vəziyyətdə dünyadan köçür.
Yuxarı Anhar (Urmiya)
Yuxarı Anhar - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 785 nəfər yaşayır (222 ailə).
Qazabaxan qız (Buqro)
"Qazabaxan qız" — fransız akademik rəssamı Vilyam Buqronun 1891-ci ilə yağlı boya ilə işlədiyi rəsm əsəri. Əsər Buqronun gözəl gənc qızları təsvir etdiyi çoxsaylı əsərlərindən biridir.
Əsər hazırda Kornel Universitetinin Herbert F. Conson İncəsənət Muzeyində saxlanılır.
Xlorsian
Reaksiyayagirmə qabiliyyəti
Xlorosianan, izosian turşusu yaratmaq üçün neytral və turşu məhlullarında su ilə yavaş-yavaş hidrolizə olunur, bu da öz növbəsində ammonyak və karbon qazını meydana gətirmək üçün hidrolizə olunur:
Ammonyakla xlorsian sianamidi əmələ gətirir:
Kirmanşah (Kirman Səlcuq sultanı)
Kirmanşah — Kirman Səlcuqlu hakimi və Qavurd bəy in böyük oğlu. Şahzadəlik dövründə atası ilə Sistanın fəthində iştirak etmişdi.Hakimiyyətdə cəmi 1 il qalmış vəfat edib yerinə Sultanşah təyin edilmişdi.
Xlorsian
Reaksiyayagirmə qabiliyyəti
Azot və oksigen nukleofilləri ilə reaksiyaya girərək əvvəlcə  xlorun yeridilməsindən başlayır, sonra  reaksiyalar üçlü karbon-azot bağlantısı ilə müşayiət olunur; birincili və ikincili aminlər N əvəzedici siyanamidlər və sonra xlorocianin ilə guanidinlər əmələ gətirir:
Xlorocian da karbon nukleofilləri ilə reaksiya girir, xlor əvəzedici reaksiyalar baş verir. Beləliklə, Qrinyar reagentləri ilə qarşılıqlı əlaqədə xlorocian nitriltər əmələ gətirir:
Aromatik karbohidrogenlər xlorocianin ilə sianlaşdırılır Fridel-Crafts reaksiyası ilə
Zəhərliliyi
Çox zəhərlidir. Hidroliz zamanı orqanizmdə sianidə çevrilir. Xlorocianın havadakı ölümcül konsentrasiyası: ЛКτ50 = 11 mq·dəq/l.
Kimya sənayesində
Xlorosianin triazin seriyalı herbisidlər və triazin aktiv boyalarının sintezində istifadə olunan siyanur xloridin (2,4,6-trichloro-1,3,5-triazin)in sintezində başlanğıc xammaldır, sintez xlorocianinin katalitik trimerizasiyası ilə həyata keçirilir.
Zəhərləyici maddə kimi
Xlorsian, ümumi zəhərli təsir göstərən kimyəvi bir döyüş agenti olaraq da istehsal edilmişdi, ilk dəfə Entente qoşunları tərəfindən  I Dünya Müharibəsi zamanı 1916-cı ilin iyul ayında istifadə edilmişdir.
Yeniarx (Bicar)
Yeniarx — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 164 nəfər yaşayır (31 ailə). Əhalisini azərbaycan türkləri təşkil edir.
Yeyilən molyusklar
Yeyilməsi məşhur olan molyusklar
thumb|right|Oyster - stridiya (rusca устрица)- molyusklar içində ən populyarı.jpg
Oyster - stridiya (rusca устрица)
Molyusklar içində ən populyarıdır. Lap qədimlərdən yeyilir. Bəziləri bişirilir, digərləri çiy yeyilir. Bir sıra oysterlər mirvarisinə görə yığılır.
Clam - molyusk (моллюск)
İngiliscə bir çox yeyilən ikitaylı molyusklara verilmiş "danışıq" adıdır. Azərbaycanca tərcüməsi - alternativi yoxdur. Daha çox Şimali Amerikada istifadə olunur və müxtəlif molyusklar nəzərdə tutula bilər. Yeyilən clamlar adətən oval və ya üçbucaq formasında olur.
Mussel - midiya (rusca мидия)
İngiliscə daha çox danışıq adıdır və adətən Mytilidae ailəsindən olan yeməli molyusklar üçün istifadə olunur. Bu molyuskların balıqqulağıları çox vaxt uzunsov və nisbətən assimetrik olur.
Scallop
thumb|right|Yelpiyəbənzər balıqqulağı.jpg İngiliscə "danışıq" adıdır. Adətən Pectinidae ailəsinə aid olan bir çox molyusklara deyilir. Gözəl yelpiyəbənzər balıqqulağıları olur. Yemək kimi yüksək dəyərləndirilir.
Abalone (rusca морское ушко)
Haliotidae ailəsinə məxsus molyusklara deyilir. Bəzən qulaq balıqqulağı və ya dəniz qulağı ifadəsindən də istifadə olunur. Balıqqulağıları çox vaxt oval formada olur. Rəngarəng ola bildikərindən müxtəlif zərgərlik işlərində istifadə olunur.
Winkle, whelk və conch
İngiliscə adətən yeyilən dəniz, şirinsu və bəzi quru ilbizlərinə verilən danışıq adıdır, whelk and conch isə yalnız yeyilən dəniz ilbizlərinə verilən danışıq adıdır.
Cockle
Cardiidae ailəsinə məxsus kiçik yeyilən molyuska deyilir. Dünyanın bir çox dənizlərində var. Xəzərdə də çox güman ki, var və yaxud da olub (onun balıqqulağılarından Xəzərin sahillərində çoxdur). İki simmetrik balıqqulağı tamamilə bağlana bilir. Çox vaxt qaynadılır və yeyilir. Çiy də yeyilə bilər.
Escargot
Quru ilbizlərindən hazırlanmış yeməyə deyilir. Bişirilir və süfrəyə aperitiv kimi verilir. Escargot sözü belə yeyilən quru ilbizləri üçün də istifadə olunur. thumb|right|Octopus - osminoq (осьминог).jpg
Octopus - səkkizayaqlı ilbiz (осьминог)
Səkkizayaqlı ilbizlər - yuxarıdakılara çox az bənzəsələr də bu və növbəti iki yeyilən dəniz canlıları da molyusklardır. İki gözü və səkkiz ayağı olur. Yüksək problemçözmə bacarıqları olur.
Squid kalmar (кальмар)
Başları və ikisi uzun olmaqla səkkiz ayaqları olur. İngilisdilli ölkələrdə kalmar yeməyi demək üçün italyan sözü calamari-dən də istifadə olunur.
Cuttlefish
Mürəkkəbbalığı (каракатица) - bunların da səkkiz ayağı olur. Hücumlardan qorunmaq üçün mürəkkəb kisəsindən mürəkkəb buraxır. Bəzi mətbəxlərdə mürəkkəbbalığınıın özü ilə birlikdə mürəkkəbi də yemək hazırlanmasında istifadə olunur.
Zeynal bəy Bayandur
Zeynal bəy Bayandur ibn Həsən bəy — Uzun Həsənin oğlu, Ağqoyunlu şəhzadəsidir. Zeynal bəy Mahmudabad döyüşündə iştirak etmiş və Əbu Səidi əsir tutmuşdu. Otluqbeli döyüşündə Ağqoyunlu qoşunun cinahına başçılıq etmişdi. Həmin döyüşdə onun qəfil hücuma keçməsi və Osmanlı ordusuna qarşı etdiyi bu hücumda ağır yaralandığı, bir müddət sonra vəfat etməsi barədə məlumatlar var.
Sultanşah
Rüknəddövlə Sultanşah — Qavurd bəy in oğlu, Kirman hakimi. Məlikşahın hakimiyyətini qəbul etmişdi. 1084-cü ildə vəfat etmiş, yerinə qardaşı Turanşah gəlmişdi.
Aşağı Anhar (Urmiya)
Aşağı Anhar - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 765 nəfər yaşayır (147 ailə).
NGC 6550
NGC 6550, Yeni Baş Kataloqda qeydə alınmış təkrarlanmış NGC cismidir. Göy üzündə Herkules bürcü istiqamətində yerləşir. Sbc tipli. tərəfindən ildə  ölçülü  vasitəsilə kəşf edilmişdir.
Sali (Əlcəzair)
Sali (‎) — ‎ Əlcəzairin cənubunda, Adrar vilayətində şəhər və kommuna. Rəqqan dairəsinin bir hissəsidir.
Coğrafi mövqe
Şəhər vilayətin şərq hissəsində, Böyük Səhranın mərkəzi vahələrindən birinin ərazisində, ölkənin paytaxtı Əlcəzairdən təxminən 1110 kilometr cənub-cənub-qərbdə yerləşir. Mütləq hündürlüyü dəniz səviyyəsindən 286 metr yüksəkdir.
İqlim
Şəhərin iqlimi quraq isti kimi xarakterizə olunur. İl ərzində yağıntı demək olar ki, yoxdur (orta illik miqdarı 7 mm-dir). Orta illik temperatur 26,2-dir °C.
Zivə (Bicar)
Zivə — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 174 nəfər yaşayır (49 ailə). Əhalisini azərbaycan türkləri təşkil edir.
Ballokumya
thumb|250px|Ballokume Ballokumya (alb.: Ballokume) - Alban mətbəxinə aid şirniyyat, külçə növü. Albaniyanın Elbasan şəhərrində yaranıb. Hal hazırda Albaniyadan başqa Şimali Makedoniya və Kosovoda yaşayan albanlar arasında çox məşhurdur. Adətən 14 mart tarixində qeyd olunan "Dita e Verës" (albancadan "Yay günu") bayramı zamanı hazırlanır.
Etimologiya
Albaniyada olan inanca görə şirniyyatın bu cür adlanmasına səbəb, Elbasanı idarə edən Osmanlı valisi ilk dəfə qarğıdalı unundan hazırlanmış bu şirniyyatı yeyərkən, "Është ba si llokume!" (albancadan "Rahat ulqum kimi dadlıdır") deyə çığırır. Sonra bu "Është ba si llokume!" kəlməsi, qısalaraq "Ballokumya" adını alır. Şirniyyatın digər bir növu isə "kulaç me finj" (albancadan "kullu külçə) adlanır.
Tarixi
Şirniyyat ilk əvvəllər ancaq Elbasanda qeyd olunan, 2004-cu ildən isə Albaniyada dövlət bayramı statusu alan "Dita e Verës" bayramı ilə əlaqədar olaraq bişirilir. "Dita e Verës" bayramı, Albaniyada islama qədər olan və bütpərəst inanclara bağlı olan bir bayram olub. Albaniyada olan inanca görə bu şirniyyat indiki adını ilk dəfə XVI əsrdə, Elbasan şəhəri Osmanlı İmperiyasının tərkibində olduğu zaman alıb. Hal hazırda bayram vaxtı Elbasan sakinləri başqa şəhərlərdə yaşayan dost və qohumlarının evlərinə Ballokumya göndərirlər.
Hazırlanma qaydası
Ballokumyanın hazırlanması zamanı istifadə olunan indrigentlər qarğıdalı unu, kərə yağı (adətən keçi südundən alınmış ), şəkər tozu və yumurtadır. Hazırlanan zaman mis ləyəndə taxta qaşıqla qarışdırılır. Qarışdıran zaman sürətlə qarışdırmaq lazımdır. Bu işi adətən kişilər görur. Hazırlanmış xəmir 170° C istilikdə 25 dəqiqə bişirilir.
Bir qab Ballokumya hazırlamaq üçun aşağıdakı indrigentlər lazımdır :
I Turanşah (Kirman Səlcuq hökmdarı)
Turanşah — Qavurd bəyin oğlu, Kirman hakimi.
Hakimiyyəti
Qardaşı Sultanşahın ölümündən sonra taxta çıxmışdır. Onun dövründə Böyük Səlcuqlarla əlaqələr yenidən pisləşmiş, Türkan xatun müharibə vəziyyəti yaratmışdı.1097-ci ildə Fars vilayəti uğrundakı döyüşdə Türkan xatunun ordusu məğlubiyyətə uğrasa da Turanşah döyüşdə aldığı yaradan tezliklə vəfat etmişdi.
Kirmandakı Məlik Turanşahi Məscidi onun əmri ilə tikdirilmişdir.
Haukipudas
Haukipudas – Finlandiyanın şəhəri və keçmiş bələdiyyəsi. Oulu əyalətində və Şimali Ostrobotniya bölgəsinin bir hissəsində yerləşir.Onun sahili Botnik körfəzi boyunca uzanır və Kiiminkijoki çayı əyalətdən keçir. Kiiminki, Oulunsalo və Yli-Ii bələdiyyələri ilə birlikdə 1 yanvar 2013-cü ildə Oulu şəhəri ilə birləşdirildi.
Haukipudasda 16 kənd var: Kirkonkyla, Santaholma, Ukonkaivos, Martinniemi, Asemakyla, Onkamo, Halosenniemi, Holstinmäki, Häyrysenniemi, Jokikyla, Kalimeenkyla, Kello, Kiviniemi, Parkumäki, Takkuranta və Virpiniemi.
Təhsil şöbəsi 2007–2013-cü illərdə Finlandiyada keçirilən Ömürlük Öyrənmə Proqramında iştirak etmişdir.
Hörgüçü qız (Buqro)
"Hörgüçü qız" — fransız akademik rəssamı Vilyam Buqronun 1869 – cu ildə işlədiyi rəsm əsəri. Əsər təsvir edilmiş qızın xarici görünüşünə görə bəzən "Hörgüçü Anna" da adlandırılır. Əsər hazırda ABŞ-də Omaha, Nebraska şəhərindəki Coslin İncəsənət Muzeyində saxlanılır.
Renan Contar
Renan Contar — Braziliya siyasətçisi. Hazırda Mato Grosso do Sul əyalət deputatıdır. O, hazırda Mato Qrosso do Sul hökuməti üçün ikinci turda mübarizə aparır.
İngilis və ispan dillərində sərbəst danışır.